|  |
| --- |
| **Kőszegi Közös Önkormányzati Hivatal**  **Igazgatási Osztály**  **9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:**  **Ügyintéző:**  **Telefon:** | **K/801-37/2024.**  Gregorich Szilvia  94/562-538 | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága Jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2024. december 12-én 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Dr. Koczor Gábor Lajos, Klobetzné Debrei Hajnalka, Keszei Balázs, Giczy József és Földesi János,
* Dr. Zalán Gábor jegyző,
* Dr. Dömötör Ramóna mb. igazgatási osztályvezető,
* Eső Attila Kft. igazgató,
* Gelencsér Ildikó intézményvezető helyettes
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Keszei Balázs, jelezte késését, Giczy József azonban nem jelezte késését sem távollétét.

**Fekete-Pataki Edit** bizottsági elnök megállapítja, hogy a bizottság **5 fővel határozatképes.**

**Fekete-Pataki Edit** szavazásra bocsátja a napirendet, amit a bizottság egyhangúlag, **5 igen** szavazattal elfogad.

**N A P I R E N D:**

1. A 2025. évi rendezvénynaptár

Előterjesztő: Pócza Zoltán igazgató

1. A Társult Evangélikus Egyházközség Nemescsóval kötött feladat-ellátási szerződés módosítása

Előadó a polgármester nevében: dr. Dömötör Ramóna mb. igazgatási osztályvezető

1. **napirendi pont**

**A 2025. évi rendezvénynaptár**

**Előterjesztő: Pócza Zoltán igazgató**

**Pócza Zoltán igazgató megbízásából Gelencsér Ildikó** röviden ismerteti az előterjesztést. Kiemeli, hogy a most aktuális rendezvénynaptár folyamatosan bővítésre kerül majd.

**Klobetzné Debrei Hajnalka** szeretné kiegészíteni a rendezvénynaptárt Kőszegfalvára vonatkozóan.

**Gelencsér Ildikó** köszöni a jelzést.Megkéri, hogy ezeket a kiegészítéseket e-mailben küldje át, hogy étvezetésre kerülhessenek a rendezvénynaptárba.

**Keszei Balázs bizottsági tag megérkezik.**

**Csiki István** elmondja, hogy nagyon hasznos és szükséges ez a rendezvénynaptár. Jelzi, hogy egy időben két hasonló rendezvény nem túl szerencsés. Kiemeli, hogy létre kellene hozni egy olyan felületet, ahová a jogosultsággal rendelkezők fel tudnák tölteni az újonnan beérkező rendezvényeket, programokat. Segítene abban, hogy ne kerüljön hasonló program egy adott napon egy időpontra. Kiemeli, hogy az idei évben sajnos nem egyszer fordult elő, hogy egy adott időben több kiemelkedő program is volt egyszerre.

**Giczy József bizottsági tag megérkezik.**

Mivel több kérdés, hozzászólás, észrevétel és véleménynyilvánítás nem érkezik, **Fekete-Pataki Edit** szavazásra bocsátja az előterjesztésben szereplő **rendezvénynaptár elfogadását,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**90/2024. (XII.12.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2025. évi rendezvénynaptárt fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Társult Evangélikus Egyházközség Nemescsóval kötött feladat-ellátási szerződés módosítása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előterjesztést. Elmondja, hogy az étkeztetés és a házi segítségnyújtás mint szociális alapszolgáltatások biztosítása és működtetése tárgyában a Társult Evangélikus Egyházközség Nemescsó fenntartóval kötött feladat-ellátási szerződésünk 6.3 pontja értelmében az étkeztetés és a házi segítségnyújtás szolgáltatásért megállapított díjakat a felek évente felülvizsgálják. A díjak közös megegyezéssel módosíthatók a fenntartó által minden év november 15-ig megküldött javaslata alapján.

Kalincsák Balázs a Sartoris Szeretetszolgálat intézményvezetője a szerződés e pontjára hivatkozva megküldte javaslatát mindkét szolgáltatás vonatkozásában a szolgáltatási alapdíj, illetve az ellátotti létszám alapján fizetendő díj kb. 7 % -os emeléséről. Ezt követően ismerteti az a módosult emeléseket. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**91/2024. (XII.12.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata és a Társult Evangélikus Egyházközség Nemescsó között 2020. október 30-án létrejött és 2023. december 19-én módosított feladat-ellátási szerződés módosítását egységes szerkezetben 2025. január 1. napjától a melléklet szerinti tartalommal fogadja el, egyidejűleg rendelje el a feladat teljesítését biztosító fedezetnek a 2025. évi költségvetésbe történő beépítését.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést **9:40** órakor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag